इसका मतलब यह है कि अभी हमारी दुनिया पर गूगल का जो असर है वह सिर्फ एक झलक है. आज इंटरनेट कंप्यूटरों का नेटवर्क है, लेकिन भविष्य में यह टीवी, फ्रिज, कार, रोबोट और ऐसी तमाम दूसरी मशीनों से मिलकर बना नेटवर्क होगा जिसकी विराटता और ताकत आज से कहीं ज्यादा होगी. एंड्रॉयड टीवी, फ्रिज, वाशिंग मशीन या वैक्यूम क्लीनर अभी आम भले ही न हों, लेकिन आ चुके हैं. आप कहीं भी हों, इन्हें अपनी मर्जी से नियंत्रित कर सकते हैं.